CELEX: 62013TN0675
Language: hu
Date: 2013-12-16 00:00:00
Title: T-675/13. sz. ügy: 2013. december 16-án benyújtott kereset — K Chimica kontra ECHA

15.2.2014   
            
            
               HU
            
            
               Az Európai Unió Hivatalos Lapja
            
            
               C 45/41
            
         2013. december 16-án benyújtott kereset — K Chimica kontra ECHA
   (T-675/13. sz. ügy)
   2014/C 45/72
   Az eljárás nyelve: olasz
   
      Felek
   
   
      Felperes: K Chimica Srl (Mirano [VE], Olaszország) (képviselők: R. Buizza és M. Rota ügyvédek)
   
      Alperes: Európai Vegyianyag-ügynökség (ECHA)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az ECHA 2013. október 15-i (2013) 3665. sz. határozatát, és ismerje el a K Chimica kkv-státuszát;
            
         
               —
            
            
               alkalmazza a kkv-k tekintetében előírt díjcsökkentést;
            
         
               —
            
            
               semmisítse meg a K Chimicával szemben alkalmazott teljes mértékű díj miatt megfizetendő különbözet jogcímén kért 9 300 euróról kiállított 10029302. sz. számlát;
            
         
               —
            
            
               semmisítse meg az 10043954. sz. számla szerint az ECHA által kirótt 19 900 euro mértékű igazgatási szankciót.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a kkv-nak minősítés szempontjai tekintetében a 2003/361/EK ajánlás értelmezésére alapított jogalap
               
                           —
                        
                        
                           a felperes e tekintetben azzal érvel, hogy a kkv-k kategóriájába való besorolás céljából ellenőrizni kell, hogy a célzott vállalkozás önálló vállalkozás-e vagy valamely vállalkozáscsoportba tartozik-e. A célzott vállalkozás által játszott szerep alapján kell figyelembe venni a csoportba tartozó vállalkozások, és különösen a „társult” és a „kapcsolt” vállalkozások pénzügyi adatait.
                        
                     
                           —
                        
                        
                           A felperes e tekintetben kifejti, hogy a célzott vállalkozás méretének értékelésére vonatkozó alapvető szabály szerint a vállalkozás adataihoz az alábbiakat kell hozzáadni:
                           
                                       i.
                                    
                                    
                                       A célzott vállalkozáshoz esetlegesen társult, közvetlenül a célzott vállalkozás előtt vagy után elhelyezkedő vállalkozások adatai, a tőkében vagy a szavazati jogokban való százalékos érdekeltséggel azonos mértékben. A célzott vállalkozáshoz társult vállalkozásokkal kapcsolatban meglévő, ily módon kiszámított adatokat aggregálni kell az ilyen „társult” vállalkozásokhoz „kapcsolt” esetleges vállalkozások viszonylagos adatainak összességével,
                                    
                                 
                                       ii.
                                    
                                    
                                       A célzott vállalkozáshoz közvetlenül vagy közvetve „kapcsolt” esetleges vállalkozások viszonylagos adatainak összessége. A célzott vállalkozáshoz kapcsolódó vállalkozások viszonylagos adatainak összességét — tőkében vagy a szavazati jogokban való százalékos érdekeltséggel azonos mértékben — aggregálni kell a célzott vállalkozáshoz kapcsolt esetlegesen társult, közvetlenül a célzott vállalkozás előtt vagy után elhelyezkedő vállalkozások adataival
                                    
                                 
                     
         
               2.
            
            
               A második, a K Chimica kkv-ként való elismerésének elmulasztására alapított jogalap
               
                           —
                        
                        
                           a felperes e tekintetben azzal érvel, hogy az ajánlás mellékletének 6. cikke alapján a K Chimica esetlegesen kkv-nek minősítése céljából releváns adatok a következők:
                           
                                       i.
                                    
                                    
                                       a K Chimicával kapcsolatos valamennyi adat;
                                    
                                 
                                       ii.
                                    
                                    
                                       az I. C. B. S.r.l-lel kapcsolatos valamennyi adat;
                                    
                                 
                                       iii.
                                    
                                    
                                       a Medini Ltd-vel kapcsolatos adatok 40 %-a;
                                    
                                 
                                       iv.
                                    
                                    
                                       az ALO Inmobilien GmbH-val kapcsolatos adatok 36,66 %-a